AlexejDobrolubov/national_council_slovak_2010 huggingface dataset:
33. schôdza NR SR - 5.deň - A. dopoludnia
Dátum: 2025-04-01
Poslanec: Sabo, Michal (PS)
Druh vystúpenia: Vystúpenie s faktickou poznámkou

28. Ďakujem za slovo. No, Ivo, adresná energopomoc tejto vlády je pomaly už ako Columbova žena, pretože toľko sa tu o nej rozprávame, už v decembri 2023 sme sa o nej rozprávali, keď sa riešila konsolidácia, a stále vlastne nevieme, ako tá energopomoc tohto vládneho kabinetu bude vyzerať. V úvodnom slove sme počuli, že tento návrh má byť alebo ten budúci návrh má byť riešením energetickej chudoby. Tak ja chcem len pripomenúť, že energetická chudoba na Slovensku, na to máme dáta, je spätá napríklad aj s nízkou energetickou efektívnosťou obydlí. My na základe dát vieme konštatovať aj vplyv tej nedostatočnej dlhoročnej chýbajúcej kampane, informovanosti napríklad o výhodách zvyšovania energetickej efektívnosti, čiže prevencie. V niektorých skupinách je problémom aj nedostatočná finančná gramotnosť alebo nedostatok financií pre spolufinancovanie dotačných schém, ktoré sú fungujúce pre ľudí, ktorí si vedia dovoliť to spolufinancovanie, ale ani na tomto nevidíme nejaké sústredené koncentrované kroky, aby sa zlepšovala tá prevencia alebo tá dostupnosť programu ako napríklad Obnov dom mini a tak ďalej. A medzičasom teda čakáme aj na tú adresnú energopomoc a mne je ľúto, že vlastne po šestnástich mesiacoch, odkedy sme sa prvýkrát rozprávali pri prvej konsolidácii o tom, že potrebuje Slovensko adresnú energopomoc, stále nenapredujeme nielen v tom samotnom zákone, na ktorý čakáme, ale ani v tej prevencii a ani v tom zdostupňovaní dotačných schém. Je mi to veľmi ľúto.
33. schôdza NR SR - 4.deň - A. dopoludnia
Dátum: 2025-03-28
Poslanec: Sabo, Michal (PS)
Druh vystúpenia: Vystúpenie s faktickou poznámkou

212. Ďakujem vám za vaše faktické. Ja som si vlastne teraz spomenul, že my sme sa o tejto adresnej dávke rozprávali, alebo teda sme ju navrhovali už v úplných začiatkoch tohto zloženia parlamentu, keď sa na jeseň ’23, keď sa rozprávalo o lex konsolidácia, tak vtedy som sa vlastne aj pýtal pani ministerky Sakovej, že veď máme tento návrh. Tak keď sa vieme rozprávať o tom, ale ona ho tak akože aj pozitívne zhodnotila, že je to dobrý návrh, vieme sa o ňom rozprávať, že veď si ho osvojte, keď teda tuto máte. Môžete si ho adoptovať tu a teraz. Slobodno. A potom vlastne to skončilo tak, že veď pripravíme nejaký návrh, tak čakali sme dva roky a vlastne teraz ideme len s nejakou adresnou pomocou zbierať dáta, to je akože jeden taký moment na zamyslenie a zároveň odpoveďou na tú našu iniciatívu bola aj od ministerstva životného prostredia, resp. od teda samotného ministra Tarabu, že veď máme Obnov dom . To je super program, ktorý funguje. No tak to vidíme ako funguje, že tie práve najviac zasiahnuté domácnosti energetickou chudobou nemajú peniaze na to, aby mohli spolufinancovať práve opatrenie, ktoré sú cez Obnov dom alebo Obnov dom mini , a toho príkladom je napríklad aj situácia v Jelšave, kde samospráva pripravovala cez dva roky situáciu, alebo teda program na to, program, ktorým by vyriešili tú alarmujúcu smogovú situáciu v Jelšave, a potom prišiel pán minister Taraba, ktorý ten dva roky pripravovaný program nepodporil a tiež povedal, že veď máte Obnov dom mini. Tak kde margenelizované rómske komunity môžu mať spolufinancovanie na Obnov dom mini? To je jednoducho hlúpe odporúčanie od človeka, ktorý naozaj nepozná situáciu v regiónoch a píše statusy na facebooku jeden za druhým. Takže to len tak na to, aby sme sa kde v rámci vlády, že a ministrov a ministeriek, kde sa nachádzame v reflexii na problematiku energetickej chudoby.
33. schôdza NR SR - 4.deň - A. dopoludnia
Dátum: 2025-03-28
Poslanec: Sabo, Michal (PS)
Druh vystúpenia: Vystúpenie s faktickou poznámkou

125. Ďakujem, pán predseda, za slovo. A vitajte medzi nami! Jožo, ty si povedal vo svojom vystúpení kľúčové slová, ktoré mi tak pripomenuli, že vlastne, že by sme sa mali v téme ochrany prírody vracať k tým podstatným veciam, a teda nenaskakovať tu na rôzne populistické iniciatívy voľných radikálov. Spomenul si odbornosť a tiež si povedal dve kľúčové slová – vynesená chladnička . A ja som si vlastne spomenul, že ešte v čase mojej predparlamentnej minulosti som sa venoval príprave legislatívneho rámca napríklad aj pre littering , čo sú presne tie situácie, keď niekto považuje za super nápad vyniesť nielen chladničku, ale aj, ja neviem, bývalú sedaciu súpravu niekam do lesa, lebo veď zberné dvory neexistujú asi pre niektorých ľudí, tak tá, ten legislatívny rámec bol pripravený. Taraba ho dal skartovať. Rovnako bol pripravený legislatívny rámec pre zníženie jednorazového plastového odpadu v maloobchode. Aj to bolo skartované. Rovnako tak bola pripravená metodika a legislatívna príprava pre triedenie textilného odpadu, ktoré Slovensko začalo, teda malo začať aplikovať 1. januára 2025, aj to bolo skartované, nevyužité. Toľko času, energie, peňazí a ľudského kapitálu, ktoré tento minister životného prostredia poslal dolu vodou, a čo ma privádza k ďalšej veci, že medzičasom sledujeme, minister životného prostredia, ktorý v aktuálnej situácii absolútne neľudsky halucinuje o tom, že Slovenská republika, on ako lobista spaľovniarskeho biznisu potrebuje novú spaľovňu, aby sme mali kam umiestňovať usmrtené zvery kvôli slintačke a krívačke, tak my máme takého ministra životného prostredia, ktorý nepozná ani len rozdiel medzi kafilériou a spaľovňou .
33. schôdza NR SR - 3.deň - A. dopoludnia
Dátum: 2025-03-27
Poslanec: Sabo, Michal (PS)
Druh vystúpenia: Vystúpenie s faktickou poznámkou

vymazať 28. Ďakujem za slovo. Kolega, ty si povedal, že Tomáš Taraba, ktorý teda veľa sa montoval do tohto návrhu zákona, tu nie je, pretože rieši kanalizácie. No pozor, pozor na propagandu, špeciálne na tú, ktorú okolo seba vytvára antiminister životného prostredia, nie, Tomáš Taraba naozaj neriešil vodovody a kanalizácie aj napriek tomu, že sa snaží vytvoriť okolo seba tú auru, že on je ten, kto odkanalizuje Slovensko a pripojí domácnosti na verejné vodovody, tudlajs, hej? Príklad, Ficova vláda bola v okrese Rimavská Sobota na výjazdovom rokovaní v júni 2024, obciam tam prisľúbili pomoc s dostupnosťou pitnej vody, my sme so starostami a starostkami sa osobne stretli minulý týždeň. Môžeš trikrát hádať, čo sa zmenilo, nezmenilo sa nič, práve naopak. Tomáš Taraba iba prednedávnom obciam postavil ďalšiu nezmyselnú bariéru, keď envirofond, ktorý má na starosti, navýšil úroky na úvery pre samosprávy, navýšil, hej? Tie úroky boli pôvodne 0,1 a zvýšil ich na 2 %, potom sme trošku zatlačili, pre vodovody a kanalizácie to znížil na 0,5, ale aj tak, povedz mi aj ty so svojou komunálnou skúsenosťou, ktorá obec má peniaze na rozhadzovanie, keď základný princíp environmentálneho fondu je, že peniaze na zlepšovanie stavu životného prostredia majú byť dostupnejšie, nie komplikované a nedosiahnuteľné, ako keby už doteraz obce nemali dostatok bariér na ceste za vodovodmi a za kanalizáciami. No a do toho teda prichádza Tomáš Taraba, ktorý stále nepochopil, že je ministrom životného prostredia a nie ministrom špinavého biznisu. Takže toľko k tomu, ako Tomáš Taraba rieši vodovody a kanalizácie. A na záver trochu faktografie pre našich koaličných politikov, aby si uvedomili, v akej sme situácii. 1,5 mil. ľudí na Slovensku bez kanalizácie, pol mil. Slovákov a Sloveniek bez pitnej vody v kohútiku, ale hlavne, že máme vodu v ústave, však, pán Danko?
12. schôdza NR SR - 17.deň - B. popoludní
Dátum: 2024-05-22
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

64. Ja len krátko, ja som už zaregistrovala, že kolegov z vládnej koalície táto naša rozprava tak nesmierne otravuje. Chápem, ale, prosím, pochopte aj vás, že toto... nás, že toto je návrh zákona, ktorým idete zlikvidovať hektáre a hektáre lesov, ktoré... alebo stromov, ktoré proste jednoducho rastú, rastú desiatky rokov. Preto je tá diskusia možno aj trochu emotívna – pán poslanec Hlina, pán poslanec Pročko, pán poslanec Ledecký. A keď si všimnete a idete po ceste a stretávate kamióny, ktoré sú naložené, naložené drevom. Jednoducho lesy sa bezbreho rúbu a myslím si, že je namieste, aby aj tu v Národnej rade tí, ktorí majú radi prírodu, sa proti takýmto návrhom zákonov ohradili. Ďakujem.
12. schôdza NR SR - 17.deň - B. popoludní
Dátum: 2024-05-22
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

54. Ďakujem. Nikdy som si teda nemyslela, že za niečo pochválim stranu SMER, ale zjavne k tomu došlo. Áno, strana SMER zrejme v roku 2016 zmenila tento zákon k lepšiemu a ja ich za to chválim. A pán Taraba vlastne vo svojom záverečnom slove povedal, že kolegovia zo SMER-u pobabrali zákon v roku 2016 a on to teraz musí expresne v skrátenom legislatívnom konaní naprávať, pretože také obrovské škody hrozia kvôli zákonu, ktorý kolegovia zo SMER-u schválili v roku 2016. A ja sa čudujem poslancom z koalície, mnohí z ich pôsobia v samosprávach, že sa nechajú prevalcovať loby obchodníkom s drevom, ktorú zosobňuje, zosobňuje pán Taraba, pretože tie návrhy zákonov, ktoré predkladá pán minister životného prostredia do parlamentu, tak tie nemajú so životným, s ochranou životného prostredia v zásade absolútne nič spoločné. To je len biznis, biznis, biznis. Takže aj stanovisko, ktoré vydala únia... Únia miest, tak to je v absolútne príkrom rozpore s tým, čo sa nám tu snažil nahovoriť pán poslanec Huliak, že všetky samosprávy teraz strieľajú šampanské kvôli tomu, že prídu o státisíce eur do svojich rozpočtov. Jednoducho je to klamstvo a zdá sa, že vo vašej rozprave ste viackrát zavádzali a hovorili zavádzajúce informácie. Nie, samosprávy nie sú spokojné. Nie, samosprávy tento návrh zákona nevítajú, pretože ich pripraví o státisíce eur a pripraví ich o možnosť skvalitňovať a zlepšovať prostredie pre svojich občanov, občanov v regiónoch. Ďakujem.
12. schôdza NR SR - 17.deň - B. popoludní
Dátum: 2024-05-22
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

40. Ďakujem veľmi pekne, pán poslanec. Viem, že vám to leží na srdci. Aj situácia v Bratislave v rámci projektov developerských, ktoré sa chystajú v Bratislave, sa má vyrúbať približne 100-tisíc stromov. Náhrada, tak ako ste povedali, tak stavajú to veľké finančné skupiny, ktoré na luxusných bytoch zarobia stámilióny eur, a naozaj nič by to nedalo týmto finančným skupinám, keby za stromy, ktoré vyrúbu, za tú zeleň, ktorá patrí nám všetkým, ktorí, ktorí tu žijeme, keby za túto zeleň aj zaplatili a dali náhradu škody tak, aby to mestské časti alebo mesto Bratislava mohli použiť na zveľadenie, ďalšie zveľadenie mesta. A ja len chcem povedať k tomu, že áno, my sme tu rokovali včera a mali sme uznesenie o zmieri, ale zákony, ktoré predkladáte, tak to sú zákony, ktoré rozdeľujú a rozoštvávajú spoločnosť, či už je to zákon o RTVS, alebo je to zákon o bezprecedentnom výrube stromov. To sú zákony, ktoré polarizujú spoločnosť, ktoré ju ďalej rozoštvávajú a ktorú jednoducho prehlbujú, prehlbujú tú brázdu, a preto by sme vás chceli vyzvať, aby takéto zákony v rámci nejakého spoločenského zmieru, aby ste takéto zákony nepredkladali, pretože tieto zákony ľuďom teda vôbec neslúžia, neslúžia ani obyvateľom miest, neslúžia ľuďom na Slovensku, slúžia len pár vybraným, tu v Bratislave, napr. developerom, ktorým sa zlacní, výrazne sa im zlacnia developerské projekty. Ďakujem.
14. schôdza NR SR - 2. deň - A. dopoludnia
Dátum: 2024-05-22
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

88. Ďakujem, odpoviem na faktickú poznámku pána poslanca Farkašovského, s ktorým v zásade súhlasím, že verejnoprávna televízia má byť aj objektívna, aj nestranná, aj vyvážená. Myslím si, že nepoviem žiadne tajomstvo, ale keď sme boli vo vládnej koalícii, tak nespočetne veľakrát, a ja som si hovorila, že, že moderátori sú nesmierne kritickí k vládnej koalícii a veľmi ústretoví k opozičným politikom, ktorí, ktorí do televízie, ale nikdy, opakujem, nikdy by ma nenapadlo kvôli tomu odvolávať riaditeľa. Pán Rezník, ktorého ste vy zvolili, tak riadne dokončil svoje funkčné obdobie a následne bol zvolený nový, nový riaditeľ. A myslím si, že to je údel každého politika, ktorý vládne, že ho média kritizujú, pretože on je ten, ktorý má moc, on je ten, ktorý rozhoduje o životoch ľudí, on je ten, ktorý im zvyšuje dane, teraz napríklad na vláde rokujete alebo myslím si, že ste mali bod o zvyšovaní daní za, za sladené nápoje, alebo o zvyšovaní ďalších daní. Čiže vy máte v rukách tú moc a preto je prirodzené, že novinári nebudú kritizovať opozíciu, za čo by nás tak asi mohli kritizovať, za to, že vyprávame v parlamente, ale kritizujú vždy vládnu koalíciu, ktorá rozhoduje a má v rukách ich životy a tak sme to cítili aj my a teda vôbec sa nám nezdalo, že ani pán Makara, ktorého ste vy kritizovali, nie vy osobne, ale ako vládna koalícia alebo, nebodaj, pani Jančkárová, niekomu nadržiavali. Ale určite s tým súhlasím, že objektivita, nestrannosť a vyváženosť. Pluralita, to isté. Áno, samozrejmé, že má byť názorová pluralita vo verejnoprávnej televízii, ale myslím, že tie čísla to dokazujú jasne. Oni majú najobjektívnejšie spravodajstvo zo všetkých televízií, ktoré tu na Slovensku máme. A toto my ideme zbúrať.
12. schôdza NR SR - 12. deň - A. dopoludnia
Dátum: 2024-05-07
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

52. Ďakujem, vážený pán predsedajúci, že mi nezoberiete slovo. Tak ja by som si dovolila nadviazať na to, čo hovoril pán poslanec Hargaš, pokiaľ ide o nominantov tejto vládnej koalície. Áno, tu sú odborník, keď sa povie slovo ne... odborník, tak to je nepriateľ vládnej koalície, lebo všetkých odborníkov vyhádzali, vyhádzali na ulicu. K tomu svedčí aj tá politická kultúra, ktorú majú smerom k štátnym úradníkom – uškrtil by som ho . Keď sa povie, že hyperbola a že to nemyslel vážne , no tak to dúfam, že to nemyslel vážne. Keby to myslel vážne, no tak už verím, že sedí za mrežami, keby ho naozaj uškrtil. Čo sa týka nominantov vládnej koalície, vládna koalícia vyhodila všetkých odborných nominantov, ktorí niečo vedeli. Keď si zoberiem napríklad šéfa SHMÚ, a to nebol náš nominant, ten človek tam bol jedenásť rokov, pretože bol odborník. Naša koalícia ho nevyhodila práve preto, že bol odborník, lebo sme presvedčení, že odborníci majú riadiť štátne úrady, no ale prišla táto vládna koalícia a odborník musel ísť na ulicu a namiesto toho tam príde nejaký funkcionár, kde jediným, jediným kvalifikačným kritériom je stranícka knižka alebo napríklad dar strane. To isté, čo sa týka šéfov národných parkov. Áno, tak dlhoroční odborníci išli na ulicu a namiesto toho tam je človek, ktorý nemá rád prírodu, pretože on bol odsúdený za pytliactvo. Toto, toto sú tí ľudia, ktorých táto vládna koalícia dosadzuje, dosadzuje do štátnych, do štátnych úradov. A je to obrovská hanba. A posledná poznámka. Áno, práve preto, že je to vysoký verejný funkcionár Robert Fico, premiér tejto krajiny, tak takéto vyjadrenia by mali byť absolútne, ale absolútne neprípustné vo verejnej debate.
12. schôdza NR SR - 12. deň - A. dopoludnia
Dátum: 2024-05-07
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

38. Ďakujem veľmi pekne. Ďakujem, kolegovia, za vaše konštruktívne faktické poznámky. Áno, ja si myslím, to je veľmi dôležitý aspekt, pani poslankyňa čo povedala, že vyjadruje sa tak jeden z najvyšších ústavný činiteľov. Keď toto povie niekto v krčme, no tak si povediete, no nemá ani výchovu, ani vzdelanie, no tak takto sa vyjadruje v krčme . Ale keď to niekto povie ako premiér tejto krajiny, tak tie slová majú obrovskú váhu, pretože všetky médiá, všetky médiá ich hrajú, a jednoducho on by mal byť vzorom aj pre mladú generáciu. Teraz sa vyjadrím aj k ostatným faktickým poznámkam. Milí páni poslanci z koalície, nepočula som nič k cenám energií, nepočula som nič k cenám potravín a nepočula nič k pohonným hmotám. Nič! Ani ň! Nezaujíma vás to. To pre vás je absolútne podružná téma, ceny potravín, lacnejšie potraviny, lacnejšie energie, to vás nezaujíma. Vás zaujíma len to, obhajovať, obhajovať vašich nominantov. Teraz hovorili ste o verejných financiác h. Tuto, túto absolútny hoax tu počúvame už dlhé obdobie, že rozvrat verejných financií . Prosím vás, v roku 2022 naša vláda mala trikrát menší deficit ako vy ho máme naplánovaný na tento rok, trikrát menší deficit. Za tri roky našej vlády v priemere sme prvýkrát v histórii Slovenskej republiky mali deficit nižší, ako bol priemer eurozóny a Európskej únie. Takýto bol rozvrat verejných financií! Kdežto vy teraz máte naplánovaný obrovský deficit, s ktorým nejdete robiť nič. Jedine idete zvyšovať ceny sladených nápojov. Keď sa vrátime k potravinám, tak mlieko stojí viac ako sladené nápoje, s tým neviete urobiť nič, len idete, radšej idete zvýšiť ceny sladeným nápojov. Dobre, čiže to sú verejné financie. Čo sa týka pána... (Prerušenie vystúpenia predsedajúcim.)
12. schôdza NR SR - 12. deň - A. dopoludnia
Dátum: 2024-05-07
Poslanec: Remišová, Veronika (SLOVENSKO)
Druh vystúpenia: Vystúpenie v rozprave

6. Ďakujem, pán predsedajúci. Ja som už, gro som povedala vlastne v tom, v tej úvodnej reči, ale zopakujem to ešte raz v rozprave. Je absolútne neprijateľné, neprípustné, aby vládna garnitúra, aby predstavitelia vládnej moci sa o niekom vyjadrovali spôsobom, že ho uškrtím , že je duchovný bezdomovec , alebo inými spôsobmi urážali občanov Slovenskej republiky. Občania Slovenskej republiky platia dane, svojimi daňami sa skladajú na, na platy vlády, ktoré si, ktoré si vláda zvýšila na dvojnásobok, a svojimi daňami prispievajú na to, aby vôbec celý tento štát fungoval, a rozhodne si nezaslúžia, aby ich predseda vlády, a nech pracujú kdekoľvek, nech pracujú v neziskovom sektore alebo v štátnej správe, vo verejnej správe, či sú to novinári, alebo iné profesné skupiny, jednoducho je absolútne neprípustné, aby ich predseda vlády urážal. A ešte raz sa obraciam teda k poslancom, ku kolegom z HLAS-u (povedané so smiechom), keď hovoríte o slušnosti, nemôžete dopustiť, aby niekoho premiér urážal, že ho uškrtí. Aký príklad dávame svojim deťom? Nemôžete dopustiť, aby niekoho urážal tým, že, jednoducho že je duchovný bezdomovec. Ja nehovorím o poslancoch SNS, ktorí, kde sa bežne vyjadruje poslanec, že treba ho obesiť alebo čo , to už je úplne, úplne iný level, ale toto je predseda vlády. A ak má byť zachovaná nejaká úroveň slušnej debaty, tak toto by sa vo verejnom priestore nemalo stávať, a teda mali by sa voči tomu ohradiť aj koaliční poslanci. Ďakujem.
12. schôdza NR SR - 11. deň - A. dopoludnia
Dátum: 2024-05-03
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

55. Ďakujem, pán poslanec Grendel. Ja si myslím, že zriadenie tej komisie je dôležité, možno by sme predišli vo volebnom období 2016 až ´20 takým excesom v odposluchoch, ako bolo odpočúvanie novinárov alebo odpočúvanie opozičných politikov, keby existoval na to riadny kontrolný nástroj. A že je to dôležité dokazuje aj to, že táto vládna koalícia chce odvolať opozičnú poslankyňu (ruch v sále), opozičnú poslankyňu Máriu Kolíkovú z postu predsedníčky výrobu pre kontrolu SIS. Takže tá téma, celkovo téma tajnej služby, kontroly odposluchov, kontroly toho, ako slovenská tajná služby funguje pod vedením človeka, ktorý je, ktorý je synom trestne stíhanej osoby, je viac než aktuálna. Ďakujem.
12. schôdza NR SR - 7.deň - B. popoludní
Dátum: 2024-04-25
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

22. Ďakujem veľmi pekne. Pani ministerka, nie je pravda, keď sa vyhovárate na, na poisťovne, pretože vy ministerstvo zdravotníctva ste poslali občanom Slovenskej republiky mail v takomto znení. Vážená klientka, vážený klient, ministerstvo zdravotníctva, resp. Všeobecná zdravotná poisťovňa poslala všetkým ľuďom takýto, takýto mail. Ministerstvo zdravotníctva Slovenskej republiky rozhodlo, čiže vy ste rozhodli o zrušení benefitov. To je prvá vec. Druhá vec, či sa vám nezdá absolútne nevhodné, že štátna poisťovňa oznamuje pod hlavičkou Máme pre vás dobré správy , oznamuje, že rušíme vám benefity , pre niektoré to boli stovky eur, pre deti, ktoré nosia strojček, to mohlo byť až 450 eur ročne. A naozaj máme jednu z najhorších stavov v oblasti zubov alebo v oblasti prevencie. Tu váš kolega pán MUDr. Baláž robí veľmi chvályhodné akcie v oblasti prevencie a na druhej strane vy všetky tieto chvályhodné záležitosti v oblasti prevencie, ktorá je veľmi potrebná, rušíte. Petíciu podpísalo niekoľko tisíc ľudí proti zrušeniu týchto benefitov. Moja otázka znie, či prehodnotíte, prehodnotíte toto vyslovene škodlivé rozhodnutie, ktoré ide proti ľuďom.
12. schôdza NR SR - 7.deň - B. popoludní
Dátum: 2024-04-25
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

17. Ďakujem veľmi pekne. Pán generálny prokurátor, pomýlili ste si miesto, kde stojíte. Tu stojíte na mieste, kde máte odpovedať na otázky poslancov, toto nie je vaša tlačová konferencia. Keď si chcete usporiadať tlačovú konferenciu, nech sa páči, usporiadajte si ju, ale tu ste na to, aby ste poslancom odpovedali na otázky. A teraz ďalšie otázky. Ako ste si všimli, to nebola moja otázka, to bola otázka, ktorá, ktorú vám kládla Európska komisia. Takže doplňujúca otázka, ktorá je identická s otázkami, ktoré kládla Európska komisia, je táto: „Prečo špeciálni prokurátori z Úradu špeciálnej prokuratúry neboli presunutí na oddelenia, ktoré sa zaoberajú trestnými činmi v oblasti ochrany finančných záujmov a závažnými trestnými činmi vo všeobecnosti?“ sa pýta Európska komisia a pýtala som sa to aj ja. „Aký bol počet špeciálnych prokurátorov na Špeciálnej prokuratúre pred jej rozpustením, aký je počet osobitných prokurátorov, ktorí sa presunuli na Generálnu prokuratúru, na ktoré oddelenia alebo oddelenia Generálnej prokuratúry boli presunutí špeciálni prokurátori z Úradu špeciálnej prokuratúry?“ A ešte jedna otázka, posledná pre vás, či nepokladáte útoky na sudcov Najvyššieho súdu a na súdnictvo vo všeobecnosti za trestný čin, kto... ktoré... ktorým je nebezpečné vyhrážanie sa sudcom. A či by ste to náhodou vy ako generálny prokurátor, ktorý máte dozerať na zákonnosť a nápravný štát, či by ste to náhodou nemali začať vyšetrovať? Ďakujem. Poprosím odpovede na otázky nie politicky, politický exkurz.
33. schôdza NR SR - 2.deň - B. popoludní
Dátum: 2025-03-26
Poslanec: Sabo, Michal (PS)
Druh vystúpenia: Vystúpenie s faktickou poznámkou

44. Ďakujem za slovo. Ja len tak prirodzene naviažem, ono totižto podmienkou toho, aby z toho, čo tu máme aktuálne na stole, vzniklo niečo, čo bude použiteľné a aj funkčné v budúcnosti, ono je to podmienené tým, že aj ministerskí úradníci budú chcieť spolupracovať s tou odbornou verejnosťou, to len taká poznámka pod čiarou, ale chcel som na záver, lebo pomerne dnes veľa som rozprával, že my sa tu od desiatej rozprávame v tomto vzácnom pléne o tak dôležitej téme, o duševnom zdraví. Je pol štvrtej a venovali sme tejto téme, resp. tomuto návrhu zákona naozaj veľa času, ak teda s malou odbočkou o záchrankách, ale naozaj veľa času. Mne je aj ľudsky, aj úprimne mi je ľúto, že sme sa rozprávali vlastne len v takom uzavretom klube opozičných poslancov a poslankýň a že vecne nevystúpil k tomuto návrhu nikto. Ja verím, že ešte nejaké záverečné slovo, pán minister, ktorý sa tvári, že by tu radšej nebol ako bol, bude mať, ale fakt je ten, že od desiatej tu o tom diskutujeme, diskutujeme len v rámci opozície a urobme si len taký akože do budúcna len taký test, hej, prioritami, že keď sa bude rozprávať o ústavnom zákone o dvoch pohlaviach, že koľko ľudí z koalície bude rozprávať.